Imtella' Jannar 6, 2021 - Aġġornata 6 Ta' Jannar, 2021 3:43pm L-iskejjel tal-Knisja mhux se jkunu qed jiftħu l-bibien fil-jumejn li ġejjin, u minflok se jagħtu lezzjonijiet fuq l-internet. Dan tħabbar fi stqarrija mis-Segretarjat għall-Edukazzjoni Kattolika, li qalet ħadet id-deċiżjoni wara konsultazzjoni mal-Assoċjazzjoni tal-Iskejjel tal-Knisja. Id-deċiżjoni ttieħdet fid-dawl taż-żieda fil-każi ta' Covid-19, li llum reġgħu laħqu quċċata. Intqal li t-tagħlim online se jsir għada l-Ħamis 7 u l-Ġimgħa 8 ta' Jannar, u jista' jiġi estiż minn tal-inqas sat-13 ta' Jannar. Sal-Ħadd filgħaxija l-ġenituri se jiġu infurmati jekk l-iskejjel hux se jkunu qed jiftħu l-għada t-Tnejn. L-MUT tgħid li l-awtoritajiet tas-saħħa taw parir biex l-iskejjel ma jiftħux